EY:n perustamissopimuksen 251 artiklan 2 kohdan kolmannen alakohdan c alakohdan mukainen Komission lausunto Euroopan parlamentin ehdottamista tarkistuksista neuvoston yhteiseen kantaan, joka koskee seuraavaa ehdotusta: Euroopan parlamentin ja neuvoston direktiivi alusten aiheuttamasta ympäristön pilaantumisesta ja säännösten rikkomisesta määrättävistä seuraamuksista Komission ehdotusta muuttava EY:n perustamissopimuksen 250 (2) artiklan nojalla /* KOM/2005/0216 lopull. - COD 2003/0037 */





[pic] | EUROOPAN YHTEISÖJEN KOMISSIO | Bryssel 18.5.2005 KOM(2005) 216 lopullinen 2003/0037 (COD) EY:n perustamissopimuksen 251 artiklan 2 kohdan kolmannen alakohdan c alakohdan mukainen KOMISSION LAUSUNTO Euroopan parlamentin ehdottamista tarkistuksista neuvoston yhteiseen kantaan, joka koskee seuraavaa ehdotusta: EUROOPAN PARLAMENTIN JA NEUVOSTON DIREKTIIVI alusten aiheuttamasta ympäristön pilaantumisesta ja säännösten rikkomisesta määrättävistä seuraamuksista KOMISSION EHDOTUSTA MUUTTAVA EY:n perustamissopimuksen 250 (2) artiklan nojalla 2003/0037 (COD) EY:n perustamissopimuksen 251 artiklan 2 kohdan kolmannen alakohdan c alakohdan mukainen KOMISSION LAUSUNTO Euroopan parlamentin ehdottamista tarkistuksista neuvoston yhteiseen kantaan, joka koskee seuraavaa ehdotusta: EUROOPAN PARLAMENTIN JA NEUVOSTON DIREKTIIVI alusten aiheuttamasta ympäristön pilaantumisesta ja säännösten rikkomisesta määrättävistä seuraamuksista Komission Ehdotusta Muuttava EY:n perustamissopimuksen 250 (2) artiklan nojalla 1. JOHDANTO EY:n perustamissopimuksen 251 artiklan 2 kohdan kolmannen alakohdan c alakohdassa määrätään, että komissio antaa lausunnon Euroopan parlamentin toisessa käsittelyssä ehdottamista tarkistuksista. Komissio antaa jäljempänä lausuntonsa parlamentin ehdottamista tarkistuksista. 2. Tausta Ehdotus toimitettiin Euroopan parlamentille ja neuvostolle (asiakirja KOM(2003) 92 lopullinen - 2003/0037(COD)) | 5. maaliskuuta 2003 | Euroopan talous- ja sosiaalikomitea antoi lausuntonsa | 19. kesäkuuta 2003 | Euroopan parlamentti antoi lausuntonsa ensimmäisessä käsittelyssä | 13. tammikuuta 2004 | Yhteinen kanta vahvistettiin määräenemmistöllä | 7. lokakuuta 2004 | Euroopan parlamentti hyväksyi toisessa käsittelyssä lainsäädäntöpäätöslauselman, joka sisältää 16 tarkistusta yhteiseen kantaan | 23. helmikuuta 2005 | 3. EHDOTUKSEN TARKOITUS Ehdotuksella on kaksi tavoitetta: - Tarkoituksena on sisällyttää yhteisön oikeuteen tietyt ympäristön pilaantumisen ehkäisemistä ja torjuntaa koskevat kansainvälisen oikeuden määräykset. Ehdotuksella siirrettäisiin yhteisön lainsäädäntöön Yhdistyneiden Kansakuntien merioikeusyleissopimuksen määräykset ja alusten aiheuttaman meren pilaantumisen ehkäisemisestä tehdyn MARPOL-yleissopimuksen määräykset, erityisesti ne, joissa määritellään ympäristöä pilaavien aineiden laittomat päästöt mereen. - Tarkoituksena on taata, että laittomista päästöistä vastuussa olevia – alusten päälliköiden ja varustamojen lisäksi myös rahdinantajia ja luokituslaitoksia – vastaan nostetaan tosiasiallisesti syytteet ja langetetaan tietyin ehdoin rikosoikeudelliset seuraamukset. Tämä rikosoikeudellinen vastuu pätee, kun laittomiin päästöihin syyllistytään tahallisesti, ja myös törkeästä huolimattomuudesta johtuvissa onnettomuustapauksissa. 4. KOMISSION LAUSUNTO EUROOPAN PARLAMENTIN TARKISTUKSISTA Euroopan parlamentti teki toisessa käsittelyssä 16 tarkistusta neuvoston yhteiseen kantaan. Komissio voi hyväksyä kaikki 16 tarkistusta kokonaisuudessaan sellaisina, kuin niistä on sovittu kolmen toimielimen välisissä neuvotteluissa, joihin komissio osallistui täysivaltaisesti. Komissio haluaa kuitenkin esittää tarkistuksia 27, 29, 33 ja 37 sekä tarkistusta 2 koskevat seuraavat kommentit. – Tarkistukset 27 ja 33 niin sanotusta institutionaalisesta kysymyksestä Nämä tarkistukset heijastavat Euroopan parlamentin ja neuvoston välillä löytynyttä kompromissia rikosoikeudellisia seuraamuksia koskevassa kysymyksessä. Komissio aikoo pyytää, että direktiivin hyväksyvän neuvoston kokouksen pöytäkirjaan sisällytetään seuraava lausuma, joka julkistettiin 22. helmikuuta 2005 pidetyssä täysistunnossa käytyjen keskustelujen yhteydessä: ”Komissio panee merkille, että Euroopan parlamentti ja neuvosto eivät direktiiviä hyväksyessään halua sisällyttää siihen pilaavien aineiden laitonta mereen päästämistä koskevaa pakollista rikosoikeudellista seuraamusjärjestelmää. Komissio katsoo, että direktiivi ei näin ollen ole yhtä tavoitteellinen kuin komission ehdotus meren pilaantumisen ehkäisemisessä ja torjunnassa tavoitellun varoittavan vaikutuksen osalta. Komissio muistuttaa, että Eurooppa-neuvosto oli vaatinut Brysselissä maaliskuussa 2003 pidetyssä kokouksessa, että ’seuraamusjärjestelmä, joka kattaa myös pilaamisrikoksista määrättävät rikosoikeudelliset seuraamukset, olisi hyväksyttävä ennen vuoden 2003 loppua komission äskettäin antaman ehdotuksen perusteella ja soveltuvaa oikeusperustaa käyttäen’. Komissio katsoo, että EY:n perustamissopimuksen 80 artiklan 2 kohta soveltuu tässä tapauksessa oikeusperustaksi. Tämän vuoksi komissio muistuttaa vakaasta kannastaan, jonka mukaan lainsäätäjä voi halutessaan luoda rikosoikeudellisten seuraamusten järjestelmän ensimmäisen pilarin alaan kuuluvalla säädöksellä, jos se katsoo tämän olevan tarpeellista koko yhteisöä koskevan tavoitteen saavuttamiseksi. Komissio voi hyväksyä lainsäätäjän ratkaisun, mutta korostaa, että tämä ei vaikuta kantaan, jota se puolustaa Euroopan yhteisöjen tuomioistuimessa asiassa C-176/03, ja se pidättää itsellään institutionaaliset oikeutensa.” – Tarkistukset 29 ja 37, jotka koskevat rannikkovartiostoja Komissio vahvistaa, että se hyväksyy tämän lähestymistavan. – Tarkistus 2, joka koskee kansainvälisen korvausjärjestelmän tarkistamista Komissio toteaa myös, että kansainvälisen korvausjärjestelmän tarkistamista koskevaa tarkistusta 2, josta äänestettiin liikennevaliokunnassa, ei ole sisällytetty kompromissipakettiin. Kyseisellä tarkistuksella pyrittiin muuttamaan johdanto-osan 7 kappaletta. Euroopan parlamentin ja neuvoston kehotuksesta komissio on laatinut johdanto-osan 7 kappaletta koskevan lausuman: ”Komissio vakuuttaa jatkavansa päättäväisesti jäsenvaltioiden tukemista näiden pyrkiessä koordinoimaan kantojaan IOPC-rahaston työryhmässä, joka käsittelee öljyvahinkojen kansainvälisen korvausjärjestelmän tarkistamista. Komissio kannustaa edelleen jäsenvaltioita ratifioimaan vastuuta ja vahingonkorvauksia koskevia merenkulkualan kansainvälisiä yleissopimuksia (esimerkiksi vuoden 1996 kansainvälinen yleissopimus vastuusta ja vahingonkorvauksesta vaarallisten ja haitallisten aineiden merikuljetusten yhteydessä (HNS-yleissopimus), vuoden 2001 kansainvälinen yleissopimus aluksen polttoaineen aiheuttamasta pilaantumisvahingosta johtuvasta siviilioikeudellisesta vastuusta (bunkkeriyleissopimus), öljyn aiheuttamien pilaantumisvahinkojen kansainvälisen korvausrahaston perustamisesta vuonna 1992 tehtyyn kansainväliseen yleissopimukseen liittyvä vuoden 2003 pöytäkirja sekä merioikeudellisia vaateita koskevan vastuun rajoittamisesta tehtyyn vuoden 1976 yleissopimukseen liittyvä vuoden 1996 pöytäkirja). Komissio vahvistaa jälleen jo vuoden 2005 työohjelmassaan julkistamansa aikomuksen esittää seuraavan meriturvallisuutta koskevan lakikokonaisuuden puitteissa alusten omistajien vastuuta koskevaa ehdotusta, jonka tarkoituksena on velvoittaa jäsenvaltioiden satamiin saapuvien alusten omistajat ottamaan vastuuvakuutus sellaisia tilanteita varten, joihin ei voida soveltaa kansainvälisiä yleissopimuksia.” 5. PÄÄTELMÄT Komissio panee merkille, että Euroopan parlamentti ja neuvosto eivät ole halunneet tehdä pilaavien aineiden laitonta mereen päästämistä koskevan rikosoikeudellisen seuraamusjärjestelmän luomista pakolliseksi tässä direktiivissä. Tältä osin komissio ilmaisee lausumassaan pahoittelevansa sitä, ettei tuleva direktiivi ole riittävän tavoitteellinen. Tätä näkökohtaa lukuun ottamatta komissio katsoo, ettei saavutettu tulos muuta sen ehdotuksen tavoitteita eikä henkeä, joten se voi tukea saavutettua ratkaisua.